Владимир Ивиќ

Владимир Ивиќ (роден во Зрењанин, 7 мај 1977 година) е поранешен српски фудбалер, поранешен репрезентативец, а денес фудбалски тренер. И неговиот постар брат Илија бил фудбалер.
 Професионална кариера 

 Клуб 
Кариерата ја започнал во екипата на Пролетер од Зрењанин, каде што се етаблирал како фудбалер. Во летото 1998 година се преселил во белградскиот тим на Партизан.Foto arhiva – Vladimir Ivić, crnobelanostalgija.com Со црно-белите освоил три шампионски титули (1999, 2001 и 2003) и еден куп (2001). Бил дел од генерацијата која играла во групната фаза од Лигата на шампионите во сезоната 2003/04. Во текот на 2004 година, тој ја носел капитенската лента, бидејќи соиграчот Саша Илиќ бил позајмен во шпанската екипа Селта.

Во јули 2004 година, тој потпишал тригодишен договор со составот на Борусија од Менхенгладбах.Ivić u Borusiji, b92.net Таму го минал само есенскиот дел од сезоната 2004/05. Во Бундеслигата настапил само на четири натпревари, а постигнал еден гол и тоа во 4то коло против екипата на Вердер од Бремен.Ivić: Nije mi teško, jer sam učio od Mateusa, blic.rs Во декември 2004 година  Владимир преминал во составот на АЕК од Атина, чиј спортски директор во тоа време бил неговиот брат Илија Ивиќ.Vladimir Ivić u novom klubu , sportskacentrala.com Владимир поминал две и пол сезони во екипата на АЕК, а подоцна играл за солунските ривали на Арис и ПАОК.

 Репрезентација 
За репрезентацијата на СРЈ (СР Југославија) и СЦГ (Србија и Црна Гора) одиграл 8 натпревари. Својот прв натпревар го имал на 24 март 2001 година против репрезентацијта на Швајцарија, а својот последен натпревар го одиграл на 28 април 2004 година против составот на Северна Ирска во Белфаст.Ivić Vladimir, reprezentacija.rs

 Тренерска кариера 

 ПАОK 
Тренерската кариера Владимир ја започнал во летото 2013 година, кога го презел младиот тим на грчки ПАОК.Ivić preuzeo omladince PAOK-a, hotsport.rs Во сезоната 2013/14 ја предводел младата екипа на ПАОК до титулата шампион на Грција во конкуренција на млади екипи (играчи до 20 години).Vladimir Ivić - Titule sa crno-belima kao sudbina! , sportske.net Во март 2016 година бил назначен за шеф на стручниот штаб на првиот тим на екипата на ПАОК, откако  бил отпуштен хрватот Игор Тудор.ZVANIČNO: Ivić novi trener PAOK-a, mozzartsport.com Во летото истата година, тој потпишал нов тригодишен договор со екипата на ПАОК.Vladimir Ivić crno-beli još tri godine!, mozzartsport.com

Во мај 2017 година, Владимир Ивиќ  со екипата на ПАОК го освоил Купот на Грција, откако во финалниот натпревар бил поразен составот на АЕК од Атина.Ivić i Prijović osvojili grčki kup, huligani divljali u Volosu (VIDEO), mozzartsport.com Ивиќ во 2017 година ја раскинал соработката со ПАОК, откако не успеал да му обезбеди на клубот пласман во квалификациите за Лигата на шампионите во натпревар од плеј-офот од домашното првенство.Ivić napustio PAOK: Zbogom i HVALA, mondo.rs

Тој за сезоната 2016/17 ја добил наградата за најдобар тренер на грчката Суперлига во изборот на сите капитени на прволигашките екипи.Vladimir Ivić najbolji trener Grčke za prošlu sezonu, fss.rs

 Макаби Тел Авив 
На 31 мај 2018 година, Ивиќ бил назначен за тренер на екипата на Макаби од Тел Авив.Vladimir Ivić vodi Makabi , maxbetsport.rs Во септември 2018 година, тој го освоил својот прв трофеј со екипата на Макаби, израелскиот Тото куп.Prvi trofej Vlade Ivića u Izraelu, mozzartsport.com Покрај тоа, Ивиќ на составот на Макаби му донел две титули на државата Израел. Пред неговото доаѓање клубот веќе три години не бил шампион на Израел. Во сезоната 2018/19, првата на Ивиќ во клубот, Макаби од Тел Авив ја освоил титулата со дури 31 бод повеќе од второпласираниот тим.Vladimir Ivić: Sad već znam da ništa ne znam, danas.rs

Во следната 2019/20 сезона Макаби ја одбранил титулата, овојпат со 14 бодови разлика во однос на второпласираниот. Иако имал понуда да остане, Ивиќ во јули 2020 година решил да го напушти клубот на Макаби.Zvanično: Vlada Ivić napušta Makabi, mozzartsport.com

 Вотфорд 
На 15 август 2020 година, Владимир Ивиќ бил назначен за тренер на екипата на Вотфорд, кој се натпреварувал во Чемпионшип лигата, т.е. второлигашкото натпреварување во Англија.ZVANIČNO: Ivić u Votfordu na 1+1 sezonu, mozzartsport.com Тој го одиграл својот прв натпревар на клупата на Вотфорд на 12 септември 2020 година, во 1то коло од Чемпионшип лигата, кога го совладал составот на Мидлсбро на домашен терен со резултатот од 1:0.Ivić posle debija: Mnogo toga moramo da popravimo, mozzartsport.com

Ивиќ ја добил наградата за најдобар тренер во месец ноември во првенството.Treći Srbin najbolji u Čempionšipu: Vlada Ivić stopama Jokanovića i Paunovića, mozzartsport.com Вотфорд имал три победи и два нерешени натпревари во месец ноември, завршувајќи на третото место на табелата.SRBIN OPET NAJBOLJI U ČEMPIONŠIPU: Ivić dobio priznanje, izjedačio se sa Paunovićem!, mondo.rs Ивиќ бил тренер на Вотфорд до 19 декември 2020 година, кога добил отказ. Таа одлука следувала по поразот на гостувањето кај екипата на Хадерсфилд (2:0), како и конфликтот со капитенот Трој Дини.Smenjen Vlada Ivić!, mozzartsport.com Во моментот на отказот на Ивиќ, Ватфорд бил на петтото место во Чемпионшип лигата со девет победи, седум нерешени натпревари и четири порази.ŠOK! VLADIMIR IVIĆ DOBIO OTKAZ: Nedavno je bio najbolji menadžer u Čempionšipu, Votford ga oterao sa 4 rečenice!, mondo.rs

 Успеси 

 Играчки успеси 

 Партизан

 Освоено е Првенството на СР Југославија (3): 1998/99, 2001/02, 2002/03 
 Освоен е Купот на СР Југославија (1): 2000/01

 Тренерски успеси 

 ПАOK
 Освоен е Купот на Грција (1): 2016/17.

 Макаби Тел Авив
 Освоена е Израелската Премиер лига (2): 2018/19, 2019/20.
 Освоен е Купот на Израел Тото купот (1): 2018/19.

 Поединечни успеси 

 Тренер на сезоната во Грчката Суперлига (1): 2016/17 
 Најдобар тренер за месец ноември во Чампионшип лигата (1): 2020/21.

 Наводи 

 Надворешни врски 

Категорија:Фудбалери на ФК ПАОК
Категорија:Фудбалери на ФК Партизан
Категорија:Српски фудбалски тренери
Категорија:Српски фудбалери
Категорија:Родени во 1977 година